
SCHOUTSREKENINGEN ARA BRUSSEL
inv.nr. 2788
periode 1389 - 1390

===========================================================

PERIODE ST.JAN BAPTIST 1389 - ST.JAN BAPTIST 1390

===========================================================

012.1.3.1

titelpagina ARA BRUSSEL REKENKAMERS ROLREKENINGEN 2788

============================================================

012.1.3.2

Dit is die rekeninghe HEREN HENRICS VANDER LECKE SCOUTHEIT VANDEN BOSCH ende sijnen gesellen aldaer beghinnende op Sente Jans dach baptiste int jaer van lxxxix durende tot Sente Jans dach baptiste int jaer xc den francken voer xliij pl. holl. den auden scilt voer li pl. den dobbel voer lvi pl. ende den holl. gulden voer xxxii pl. gerekent

inden iersten tontfaen JANS VAN GHEMAERT ONDERSCOUTHEIT binnen den Bosch binnen den tide vorscr.

item HEINRIC VAN HAMELSBERCH van Uutrecht om dat hi gewondt had WILLEM DEN MANDEMAKER daeraf geiffent om xi gulden holl.

ARA STEMPEL

item vander vrouwen MEERSKENS van wantalen int gedinghe geiffent om iiii gulden

item HANNEKEN MACHIELSSOEN van mestrecken tot Vucht geiffent om iiii gulden

item HANNEKEN WITLOCSSOEN VAN CROMVOERT van mestrecken geiffent om iii gulden

item DIRC BUC om dat hi ROLOF VRIENTSSOEN gheloevit/gheloemt (?) had geiffent om x gulden

item JAN VAN EYKE ende HERMAN om dat si geloeft hadden HEYN NEVEN VAN MIERDE int recht te brenghen ende aldaer vonnis ende rechts te verbeyden op enen banduen van iii C aude scilden dse si niet en deden daer af / op hen vervolght met vonnis der SCEPENEN VAN DEN BOSCH iii C aude scilden maken iiii C lxxx gulden

item GHEENKEN sWITTEN die ghehanghen waert by hem vonden xlix gulden






item van sinen huze vercoft sinen wive ende kijnderen xv gulden

item CON (?) MOLLAERTS sloech den anderen doet die daer af ontruemde van sijnre haven v gulden

item van JACOP VAN OEDIJC die tot Wel ghevanghen waert boven den onraet die daer af ghinc xxij gulden

item AERT CREIJT metten vonnis enen banduen xv gulden
item die selve om dat hi daer int recht teghen sprac verboert metten recht x gulden

item MARCELIJS VOS metten vonnis v gulden

item HERMAN PINGHE van enen banduen iiii gulden
item om dat hi daer teghen int recht seide met recht verboert v gulden

Summa vi C xlij gulden

===========================================================

012.1.3.3

Ontfaen JAN PROEST SCOUTHEIT VAN MAZELANT bynnen den tide vors.

OS
item LAMBRECHT DIE MOELNER van eenre erfpalinghen daer hi vellich af bleef geiffent ii gulden
item van GOESWIJN CORTEN van eenre erfpalinghen geiffent i gulden
item van JACOP WIJNKENSSOEN om dat Wijnken sijn soen op die GESWOREN VAN OS op een scouwe gesproken had daer af geiffent biden SCOUTHEIT VANDEN BOSCH om viii gulden
item van RUTKEN JAN MERSMANSSOEN om dat hi HEYNSEN sinen oem een wonde geslaghen had geiffent voer den vonnisse om ii gulden
item van VRANCKEN MATHIJSSOEN van HANNEKEN EMONTS broeder ende van CLAES VAN ANDEN/AUDEN daer tot Os over gericht waert daer af den hanghdieven voer hoer loen v gulden
item van enen man ende van twee wiven die van Lit tot Os gebrocht worden die van moertbornen beruftich waren daer af den hanghdieven om te besuecken iii gulden

LITTOYEN
item van BRYNEN RUTGERSSOEN van eenre bandiger wonden/wouden daer ic hem af aensprac metten vonnis daer af iii gulden
item van GHERIJT MUEKENSSOEN opten Maesdijc metten vonnis af gewonnen xvij gulden
item vanden voechghedinghe aldaer vanden PROESST VAN MERSEN ii aude scilde maken iii gulden
item GHERIJS DIE SNIDER van erftalen metten vonnisse af gewon
nen iii marc maken iii gulden



item enen doetslach gedaen aen ROLOF UDENSOENSSOEN die deden [niet nader ingevuld !] daer af geiffent biden scoutheit van den Bosch om xlv gulden

LIT
item van JAN KAENS ende van ROELKEN sinen geselle van enen doetslach die si daer voertijts gedaen hadden daer af geiffent biden scoutheit van den Bosch in mijnre vrouwen deel ix gulden
item vande voechtgedinghe aldaer van mijnre vrouwen wegen iiiij reael daer voer gerekent vi gulden ix pl.
item van enen knecht aldaer bi bevele des scoutheit van den Bosch die voertijts in Brabant viant geweest hadden met GHEVAERT VAN EYNDOVEN daer af hem tlant weder gegeven daer af in mijnre vrouwen deel vi gulden

BERCHEN [vgl. Berchem]
item van AERT COLEN kijnder NEVE om dat hi HEYNEN REYMANSSOEN int recht aengesproken had van erf brieven des hi niet en betuechde daer af geiffent om ii gulden
item van AERT VAN HAREN om dat sijn soen een mesgetrect had dat daer verboden was geiffent om j gulden

============================================================

012.1.3.4

HEES [ = Heesch bij Oss]
item van SPIRINC AERT SMEEDSSOEN om dat hi een mesgetrect had daer af enen auden scilt maken ij gulden

EYGEN [= de polder van den Eigen/Eygen of Nuland/Geffen ?]
item van PETER JAN VALKENBORGHS SOEN van verseten geboden daer af geiffent om iii gulden

BERLEKEM [ = Berlicum]  
item JACOP DIE WEERT van gevecht teghen JAN VANDEN EYNDE voer den vonnisse om vii gulden
item van HANNEKEN ALEYTENSOEN vanden selven ii gulden
item van AELBRECHT BAUDEWIJNSSOEN vanden selven ii gulden
item van GOESWIJN DUNCOP vanden selven ii gulden
item van JAN ROBBENSOEN vanden selven ii gulden

MAREN
item van DIRC JUDASSOENS SOENEN van Alem van eenre bendigher wonden daer af geiffent iii gulden
item van THEUS ende van DEENKEN van eenre erfpalinghen geiffent om i gulden

NYSTELRE [ = Nistelrode]
item van HANNEKEN JAN ERMGAERTSSOEN ende HEYN WELLENSSOEN van enen doetslach die si gedaen hadden aldaer aen JAN DIE MOELNER PHILIPSSOEN VAN DER BEEC geiffent biden scoutheit vanden Bosch om L gulden






KESSEL
item van MAES VAN LUDIC om dat hi lant aen gevanghen had daer die hem aen gericht was met vonnisse ende met recht daer af geiffent biden SCOUTHEIT VAN DEN BOSCH om xl gulden

Summa ii C xx gulden iii gr. i pl.

=============================================================

012.1.3.5

Ontfaen DIRCS LUWEN SCOUTHEIT IN PEDELANT binnen den tide vors.

RODE [= Sint Oedenrode]
item JAN VAN HEEZE van enen vonnis dat hi verloes geiffent iiij gulden
item van METTEN sijnre suster vanden selven iiij gulden
item van AELBRECHT sinen broeder vanden selven geiffent iiij gulden
item GIELIS COPTITEN laet van enen wansproeken geiffent voer den vonnisse iij gulden
item HANNEKEN VAN WEL van enen onrechten aenvanc geiffent xx gulden
item PHILIPSKEN van enen wilkoer geiffent vj gulden

SCIJNDEL
item van HEINKEN VAN DE VOERT van Heezwijc van enen wilkoer geiffent biden scoutheit van den Bosch om lx gulden
item van METTEN VAN GHERWEN van enen onrechten aenvanc geiffent om ii gulden

VECHGEL
item BUEKELERS wijf van enen wansproeke geiffent voer den vonnisse ij glden
item van HEYNKEN BEFKEN VAN VECHEL van gevecht geiffent j gulden
item van PETERKEN ROEFSSOEN van enen doetslaghe geiffent xxxiiii gulden x placken
item van VREDERIC HORNKENS om dat hi sijn goet te cleine gesworen had ende daer mede sijn goet overgaf den besueckemeesteren tot mijnre vrouwen behoef om dat weder over te crighen geiffent biden SCOUTHEIT VANDEN BOSCH om C gulden

ERP
item van ERNKEN PETERSSOEN van enen onrechten aenvanc geiffent om xii gulden
item van JAN ROVERS van enen erfbroeke verloeren daer af geiffent ii gulden
item die selve van enen wansproeke geiffent ijgulden

ARLE BEKE ende RIXTEL
item van AERT MELIJSSOEN van enen wansproeke geiffent i gulden
item van HEIN STANSENSOENSSOENS kijnder van enen vonnisse geiffent ii gulden
item van ZEELKEN VAN EKART van enen verken dat hi doetsloech geiffent v gulden


BAKEL
item van ZEELKEN VAN DER EYKEN van enen wansproeke geiffent ij gulden

DOERNE ende VLIERDEN
item van HEIN SCOMANSSOEN van gevecht geiffent ij gulden
item van GHERIJT NOYDEN DES HERTOGHENSOEN van den selven ij gulden
item van DIRC sKONINXSSOEN van enen koer op der heyden geiffent iiij gulden
item van VRANCKEN KENDELAER van enen wansproeke geiffent iiiij gulden

=============================================================

012.1.3.6

SOMEREN ende LIEDROPPE
item van PRIXKEN van enen koer vander heiden geiffent om ij gulden
item van HEINKEN van enen wansproeke geiffent i gulden
item van PETER DEN HECT/HETT vanden selven geiffent ii gulden

STIPHOUT ende LIESHOUT
item van HEIN HEYNKENS ende van HEIN THEUS van gevecht geiffent xxiiii gulden
item van WELTKEN die dat wijf verderfde ende vercrechtichde daer over gericht waert van sinen goede dat hi hadde iiij gulden

NUENEN WETTEN TONGELRE ende NEDERWETTEN
item van HEINKEN LEMKENSSOEN van enen wansproeke geiffent ij gulden
item van WOUTER DEN HEER vanden selven geiffent ij gulden
item van WOUTKEN WOUTERSSOEN vanden selven geiffent ij gulden
item van MEYLKEN vanden selven geiffent ij gulden
item van JACOP VAN DRIEL van enen onrechten aenvanc geiffent xiiij gulden

SONNE ende BROGHEL
item van AERT HEKEN van enen wansproeke geiffent ij gulden
item van THIJS van gevecht geiffent ij gulden
item van WIL HEKEN van enen wansproeke geiffent ij gulden
item van JAN HILLENSOENS swagher vanden selven geiffent j gulden
item van JAN HILLENSOEN vanden selven j gulden
item MACHIEL WAUTGHERSSOEN VAN SWEENSBERGHE om dat hi enen man twee aude scilde af ghetranseniert had geiffent om xx gulden

Summa iii C xlix gulden iii gr. ii pl.

=============================================================








012.1.3.7

Ontfaen JANS VAN DOMMELEN SCOUTHEIT VAN KEMPELANT binnen den tide vors.

inden iersten in Oerscot om dat si niet ghehoersam wesen en wouden ende hen setten en deden tegen die caerten die onse genedighe VROUWE VAN BRABANT gegheven had der stat vanden Bosch ende den ghemeynen lande der meyerie vanden Bosch om beters wille ende om gemeynen orbaer overmids alrehande twist die daer in geviel als vanden payment

item inden iersten daer af ontfaen van AERT HEILGHEYNEN geiffent om xl gulden tot beyde der heren behoef des tot mijnre vrouwen behoef blijft xx gulden

OERSCOT
item JANNES VAN DER HOFSTAT tot mijnre vrouwen deel iiiij gulden
item WOUTER LEYTEN vanden selven tot mijnre vrouwen behoef xx gulden
item GOEDEKEN VROEMANS vanden selven tot mijnre vrouwen deel v gulden
item ZEELKEN SMOUTS vanden selven tot mijnre (vrouwen) deel x gulden
item GOESWIJN VANDEN MEER vanden selven tot mijnre vrouwen deel xx gulden
item WOUTER VAN CAPPELLEN vanden selven tot mijnre vrouwen deel x gulden
item PETER DIE SNIDER vanden selven tot mijnre vrouwen deel x gulden
item JAN VAN DEN STAECECKER vanden selven tot mijnre vrouwen deel L gulden

============================================================

012.1.3.8

item noch van Oerscot ontfaen dat si des JONCHEREN heyde VAN CRAENDONC ghemayt hadden ende sijn lude daer op ghevanghen ende voerden die tot Oerscot buten den here
item daer af ontfaen van HEYNEN DANIELS MARGRIETEN SOEN L gulden
item van HEYNEN GHERIJTS vanden selven lx gulden
item van den selven HEYN LIPPENSOEN VAN DEN SCOET L gulden
item HEYN VAN ESPE vanden selven xl gulden
item JAN HENRICS vanden selven xx gulden
item HEYN LEUSCHAERT/LENSCHAERT vanden selven xx gulden
item DIRC VANDER HOEVEN vanden selven xxv gulden
item vanden selven JAN HEYNEN SOEN VAN CAPPELLEN xxv gulden










LOMMEL
item JAN DIE SCEPER om dat hi teghen tfonnis seide geiffent om ij gulden
item DIRC LOERKEN dat hi enen man met vusten sloech j gulden
item JAN SCOERMAN om dat hi gestolen scaep gecoft had ende gebruect daer die knecht af gehanghen waert ende hem daer bedroech geiffent biden SCOUTHEIT VAN DEN BOSCH om C gulden
item GRIET ZIBMANS om dat si die lantwere bi nachte ingeworpen had geiffent bi den scoutheit vanden Bosch xxv gulden
item HASSELMANS dochter vanden selven xxv gulden
item HANNEKEN MEERCOLF om dat hi gestolen scaep gebruect had geiffent biden scoutheit vanden Bosch om lx gulden


EERSEL
item GRIET COPPEN van enen onrechten aenvanc geiffent om vi gulden
item MEEUS DIE SNIDER om dat sijn soen seide enen wive dat si hem een labay genomen hadde geiffent iiii gulden
item ALEYT SCOETERS van enen onrechten aenvanc geiffent i gulden
item LISBET VAN DER HEESTEERT dat si scaep in dreef die hoer niet en waren daer af geiffent vi gulden
item JAN VAN STOECHUSEN (?) om dat hi enen anderen sinen naghebure sijn erve af gegraven had ende enen gemeynen wech voergraven had daer hi int recht af beclaeght waert ende betuecht daer af geiffent biden SCOUTHEIT VAN DEN BOSCH om xc gulden

BEERZE
item EVERAET DIE MESMAKER van ii erfbroeken geiffent om iiii gulden

STRIJPE
item AERT VAN LIEVENDAEL om dat hi een wijf geslaghen had geiffent om ii gulden

Summa vii C lxiiiij gulden

=============================================================

012.1.3.9

Ontfaen HENRICS VAN EEL SCOUTHEIT VAN OESTERWIJC binnen den tide vors.

inden iersten vanden dorpe van Drunen van hoeren verseten gheboden die doe daer tot Os geboden waren op die palen te comen gemeynlike geiffent om xx gulden
item vanden dorpe van Tilborch vanden selven gemeynlic geiffent om xx gulden
item vanden dorpe van Udenhout vanden selven xii flor.
item MATHEUS DIE BRUNE om dat hi niet en dede dat tfonnis gewijst had geiffent iiii gulden




item CLAES NYCOEL van mestrecken igulden
item HANNEKEN COP EYGHELS om dat hi een meensen meshandelt had geiffent i gulden
item JANNES EYSKENS om dat een palinghe over hen ghinc van GRIETKEN SWARTENS weghen geiffent i gulden
item van verdaenden goede iii gulden
item WOUTER POYNENBORCH om dat hi teghen tfonnis gedaen had geiffent iiii gulden
item JOEST om dat hi met tween zeesen gemayt had i gulden
item AERT DIE MEYER om dat hi een aenghericht pant aenvinc sonder orlof ii gulden
item WILLEM VAN HAREN, item HEIN VANDER DIESEN, item HERMAN VAN DER HOEVEN, item GHIJB DIE BEER, item HEIN NOET, item AERT RUBBENS, item HANNEKEN DIE SLOETMEKER, item HEIN NEYSENSOEN, item PETER VAN DOVELOE/DONELOE, item KATELIJN HEINEN, item JAN VAN GHILSE, item PETER WITLOC, item HEIN DIE WIJSE, item MACHIEL STERT/STERC, item WOUTER NEERINGHS, item AERT DENIJS, item JAN DIE SMIT, item HEIN VAN BEKE, item AERT EMMEN, item KATELIJN BROCKEN, item AERT VAN LAERHOVEN, item HEIN LIPPRECHTS om dat si op HEREN HENRICS ven VAN DER LECKE tot Ghestel [.....het ven van Hendrik van der Leck] gemayt hadden boven den verboden te samen geiffent om xxvii gulden ende daer hoert HEREN HENRIC VAN DER LECKE dat dordedeel af, soe blijft mijnre vrouwen xviii gulden

TILBORCH
item PETER PEYMAN ende WOUTER OERLEMAN van enen wilcoer vi gulden
item ART DIE HOPPENBROUWER van biercoer geiffent ii gulden
item HEIN SCELPEPER van hem ontfangen xii gulden die hi sculdich was den luden van Goerichem die DIRC PROESTSSOEN vinghen binnen mijnre vrouwen palen
item HEIN DIE BRENDER van enen wilcoer geiffent v gulden
item BEERT STINEN van sinen huze vercoft voer verboert goet iii gulden

============================================================

012.1.3.10

DRUNEN
item GHERIJT VAN VLANDEREN om dat hi ART NEVEN stac i gulden
item van BROESSENSOEN om dat hi LEMKEN GHYBENSOEN droeghde ii gulden
item MAYKEN van erftalen i gulden
item AERT PILIC van erftalen i gulden
item HEINRIC VAN DER BUESBEKE van Esch van wantalen voer tghedinghe i gulden

BEKE [Hilvarenbeek]
item AERT HEYMANS van enen onrechten aenvanc iii gulden
item JAN TIJS om dat hi tegen tfonnis gewedt had vi gulden
item JAN DIE LODE van twist tot mijnre vrouwen deel j gulden
item HEIN PEROCHIAENS tegen tfonnis gedaen tot mijnre vrouwen deel vi gulden



item AERT ROEKELOES boven besetsel en wech gevoert tot mijnre vrouwen deel i gulden
item GHERIJT CROLS van erftalen tot mijnre vrouwen deel i gulden
item HEIN DIE DECKER van enen onrechten aenvanc i gulden
item GHERIJTSOEN AERTS VAN RIEL van twist i gulden
item STEPKEN BEERTEN van erftalen tot mijnre vrouwen deel ij gulden
item WILLEM VAN RIEL van mestrecken tot mijnre vrouwen deel j gulden
item PETER DER WEVEN van erftalen tot mijnre vrouwen deel i gulden
item GOESWIJN VAN DEN EIJNDE van erftalen tot mijnre vrouwen deel i gulden
item GOEDEN DIE SMIT van Westbeerze om dat hi daer mede geweest soude hebben daer een wijf onscaett waert tegen hoeren danc tot mijnre vrouwen deel xiij gulden

Summa clx gulden
Summa summarum van alden ontfaen der onderscoutheit xxi C xxxvij gulden iii pl.

=============================================================

012.1.3.11

Ontfaen HEREN HENRICS VAN DER LECKE SCOUTHEIT VAN DEN BOSCH bi hem selven 
item ontfaen van dien van Eyndoven ende van Woencel om der pendinghen wil tusschen hen ende die van Oerscot daer af geiffent bi mijnre vrouwen om ii C gulden
item van JAN VAN DEN BROEC om dat hi en sijn soene die scepenen ende die gesworen clerc gevreest hadde daer af geiffent by mijnre vrouwen om ii C gulden
item want die JONCHEER VAN HEYNSBERCH viant was geworden mijnre genediger VROUWEN VAN BRABANT die scoutheit daer tegen tot Os op die palen geleghen metten goeden luden daer si tot sijnre provancien van den cloesteren ontfaen heeft inden irsten van den CLOESTER VAN BINDEREN xxx gulden ende v mud rogghen geslagen voer x gulden maken te gader xl gulden
item van HOEDONC xxviii gulden ende v mud rogghen voer x gulden maken te gader xxxviii gulden
item van LIESHOUT xviii gulden ende iii mud rogghen voer vi gulden maken xxiiii gulden
item van den HOVE VAN GHIERSBERGHEN xxxii gulden ende xii hamelen geslaghen voer v gulden maken xxxvii gulden
item van POSTEL xxiiii gulden ende xv hamelen geslaghen voer viij gulden maken xxxij gulden

item ontfaen van Os ter voederinghen te hulpen x mud haveren
item van Litoyen viii mud haveren
item van Kessel viii mud haveren
item van Maren viii mud haveren
item Geffen viii mud haveren
item Hees viii mud haveren
item Berlekem viii mud haveren
in Berchen vi mud haveren


Summa van desen haveren lxiiii mud elc mud voer i gulden ende van den Eyghen viii voeder hoys maken iiii gulden maken te gader lxviii gulden
 
summa bi den scoutheit alleen ontfaen vi C xxxviiij gulden
Summa summarum van alden ontfaen des scoutheit ende sijnre gesellen ii M vii C lxxv gulden iii pl.

==============================================================

012.1.3.12

kopie van de slotregels van 1.3.11

==============================================================

012.1.4.1

Dit is utgheven HEREN HENRICS VAN DER LECKE SCOUTHEIT VAN DEN BOSCH binnen den tide vors.

inden iersten GHERIJT VAN BERKEL GHEERLAC LUCASSOEN besuekers bi bevele mijnre vrouwen ende HENRIC DICBIER daer bi van der stat weghen geset oec bi bevele van mijnre vrouwen ende hoeren clerc elken van hen enen halven auden scilt ende den clerc een quartier lxx daghe maken cxxiij auden scilt maken in gulden ii C iiii gulden

item doen mijn vrouwe GHERIJT ende GHEERLAC ontboden had in Brabant en sij hen dat besuek beval vii daghe uutgheweest verteert xiiii gulden

item biden DROSSAE(R)T VAN BRABANT van sinen wedden van sente Jansmisse lestleden bi bevele mijnre vrouwen brieven lx rijnsche gulden maken lxxvi gulden

item noch den drossaert van sinen wedde van korsavont lx rijnschen gulden maken lxxvi gulden

item bi bevele mijnre vrouwen brieven HEINEN VAN KEENT xii gulden

item bi bevele mijnre vrouwen brieven JOHANNE VAN DER ZIJPEN van siden laken xxiiii francken maken xxxi gulden xxviii placken hollants

item mijnre vrouwen gesent bi JOHANNE VAN RANST ij C gulden

item opten iersten dach van meye mijn vrouwe den scoutheit ontboden bi haer te Bruesel te comen verteerde vi francken maken viii gulden minus i plack

item den bode die hem den brief brochte te teerghelde ii gulden






item van des raets cost van den Bosch gedaen om een dachvaert te houden met des HERTOGHEN vrienden VAN GHELREN xxii dage in aprille  lxii gulden

item bi bevele mijnre vrouwen JAN VAN HOMEN gegeven L gulden
item bi bevele mijnre vrouwen ROVER VAN DEN SANDE van sinen manleen xx aude scilde maken xxxiiii gulden

item des donredaghes ende des vrydaghes na halfvasten mijnre vrouwen raet gereden met den HERTOGHE VAN DEN BERGHE tot Ravensteijn om enen dach te hauden metten HERTOGHEN VAN GHELREN aldaer verteert xcviii gulden

Summa xii C xvi gulden xxix placken

=============================================================

012.1.4.2

item van cost tot Os gedaen doen die JONCHEER VAN HEYNSBERGHE mijnre vrouwen viant waert omtrent onser vrouwen dach assumptio

item inden iersten met lxx perden x daghe lanc ghelegen tot Os iii perde voer enen halven auden scilt des dages gerekent maken cxvi aude scilde maken clxxxiiiij gulden xii placken

item daer na geleghen ene maent lanc daer die stat ende tlant L glamen ende iii C voetgengher af versonden daer ic en ghenen cost af dede - item op die selve maent mede geleghen met xxi perden op mijnre vrouwen cost iii perde voer enen halven auden scilt des dages maken xcviii aude scilde maken clvi gulden vi placken

item noch daer na gheleghen x glamen tot Os om HERMANS wil VAN EYL ende ander smale viande xi dage lanc verteert xxvij auden scilt maken xlii gulden i quartier

[linkermarge: JO.DANEELS]
item GHIJSBRECHT MYKAERT VAN GOERICHEM van quic iii C francken maken iiii C xx gulden

item van scoutheits wedden van enen jaer C reale maken cxlvi gulden xx placken

item des scoutheits clerc voer sijn cleder xii reale maken xviij gulden

item des HEREN clerc VAN VYANEN bi bevele mijnre vrouwen L gulden bi HEREN JAN VAN OPPEN ende HEREN JAN VAN DEN GRAVE

item van verbodinghen enen vrient een pert gegeven van lxiiii aude scilden makenxcvi gulden





item enen anderen vrint over Rijn geseten een pert van lv aude scilden maken lxxxiij gulden


item boden die daer om af ende aen reden ende liepen voer cost ende loen xxii gulden

item twewerven tot Ravensteijn gereden om met HERMAN VAN EYLE te dedinghen van mijnre vrouwen wegen verteert x gulden

Summa xii C xxvii gulden iii quartier vi placken

==============================================================

012.1.4.3

kopie van vorige pagina

==============================================================

012.1.4.4

Dit is die penci van Oesterwijc die viele in Sente Lamberts daghe inden jaer vorscr.

inden iersten WILLEMSSOEN VAN CAUDENBERGHE x s. gr.
item KATELIJN sijn suster x s.
item HEINRIC HEINRICSSOEN VAN DER RIVIEREN was xx s.
item JAN sijn broeder x s.
item MARGRETE sijn suster x s.
item WOUTER VAN SPORDONC xii s. vi d.
item HEER DIDDERIC LAMBERTSSOEN xx s.
item GUEDELT naturleec dochter GHERAMS SCLAUS v s.
item BERTHOLOMEUS SERTIJS REYNIER VIOLEETSSOEN  v s.
item KATHERINE VAN GORINCHEM v s.
item HEINRIC VAN EGGHEVORT  x s.
item WOUTER LOEYARTSSOEN v s.

Summa van desen pencien vi lib. ii s. vi d. gr. maken xcix peters daer voer betaelt cxlvii gulden vi placken

item noch van enen termijn deser pencien voerscr. die viele tot Sente Gheerden dage inden selven jaer daer voer cxlvii gulden vi placken

Summa van desentween pencien te gader ii C xciiii gulden xii placken hollants

Summa van desen drien summen biden scoutheit alleen utgegheven xxvii C xxxix gulden vii placken

==============================================================








012.1.4.5

Dit is dat utgheven JANS VAN GHEMAERT ONDERSCOUTHEIT binnen Den Bosch binnen den tide vors.

item enen bode met eenre cedulen xxix dage in julio i dobbel maken i gulden iii gr.
item ERNKEN STOCKELMAN ii dage in oestmaent ii francken maken iij gulden v pl.
item DEEMKEN SCILDEKEN v dage in ugusto ii gulden
item BUEVELIJN ix dage in augusto ii francken maken iij gulden v placken
item GHEELROC/GHEELROT x dage in augusto i dobbel maken i gulden iii gr.
item LOTTHART x dage in augusto i dobbel maken i gulden iii gr.
item HEINEN VAN KEENT xviii dage in augusto ii francken maken iij gulden v placken
item TIJSKEN VAN DEN BOSCH xxviii dage in julio i dobbel maken i gulden iii gr.
item DEENKEN SCILDEKEN op Sente Gielis dach i dobbel maken i gulden iii gr.
item CLEESKEN brengher der cedulen opten lesten dach van oest ii francken maken iij gulden v placken
item TIJSKEN VAN DEN BOSCH v dage in septembri ii aude scilde maken iii gulden vi placken
item BUEVELIJN xi dage in septembri ii gulden
item HANSSEN xiiii dage in septembri i dobbel maken i gulden iii gr.
item TIJSKEN SCILDEKEN xiiii dage in septembri i dobbel maken i gulden iii gr.
item HEINEN VAN KEENT xx dage in septembri v francken maken vij gulden iiiij placken
item GHEELROC xxiiii dage in septembri ii gulden gelres
item DEEMKEN SCILDEKEN xiii dage in octobri i dobbel maken i gulden iii gr.
item ERNKEN STOCKELMAN xxvi dage in novembri iiii francken maken v gulden x placken
item TIJSKEN SCILDEKEN xvi dage in decembri ii gulden
item GHEERDE DEN TAELMAN ii dage in januario i dobbel maken i gulden iii gr.
item BURSEKEN xxi dage in januario iii francken maken iiii gulden
item HANSSEN xxi dage in januario i dobbel maken i gulden ii gr.
item WILLEKEN iii dage in februario ii aude scilde maken iii gulden vi placken
item BUEVELIJN vi dage in merte ii francken maken iij gulden v placken
item GHEELROC xiiii dage in merte i gulden
item BURSEKEN xiiii dage in merte i gulden
item ERNKEN STOCKELMAN xvi dage in januario iiii francken maken v gulden x placken





item brengher eenre cedulen viii dage in aprille ii francken maken iij gulden v placken
item BUEVELIJN xx dage in aprille ii francken maken iij gulden v placken
item HENZELIJN vi dage in meye ii francken maken iij gulden v placken
item HANSSEN xvii dage in meye i dobbel maken i gulden iii gr.
item BUEVELIJN v dage in junio ii francken maken iij gulden v placken
item ERNKEN STOCKELMAN opten lesten dach van meye ii francken maken iij gulden v placken
item den brengher van desen cedulen viii dage in julio i dobbel maken i gulden iii gr.
item ERNKEN STOCKELMAN op Sente Matheus dach ii gulden
item LOTTHART gesent met mijnre vrouwen brieven van der minuten te bezeghelen viii dage in merte vii francken maken ix gulden ixj placken
item HENZELIJN den messelgier tot behoef PETERS VAN DER HEIDEN bi bevele mijnre vrouwen brieven viii dage in merte viii ghelressche gulden

Summa van der cedulen ciiij gulden

=============================================================

012.1.4.6
  
item van GHEENKEN DIE WITTEN ende van enen zeelander daer over gericht waert den hangdief iii gulden
item BEEXKEN die metten rade neder gevallen was die weder op te richten i gulden

item HEIN NEVEN borghen, JAN VAN EYKE ende HERMAN weder gegeven overmits dat die stat van Bruesel aen mijnre vrouwen vervolght heeft en si dat bevolen heeft die hem metten vonnis ten Bosch af gewonnen waren iii C aude scilde maken iiii C lxxx gulden

item want men dese vors. iii C aude scilde die in mijnre vrouwen orbar geleecht waren weder van den lombarden crighen moeste daer si die borgher gewonnen hadden daer af te scaden

item noch van den selven te scaden om die SCEPENEN VAN MIERDE tot Bruesel te voeren ende hoeren cost te doen om die SCEPENEN VAN BRUESEL tonderwisen hoet metten zaken van HEIN NEVEN geschiet was ende enen wagen te huren kerende ende varende te gader xxi gulden

Summa v C v gulden [505]
Summa van Jans tween summen vi C viiij gulden

=============================================================












012.1.4.7

Dit is utgheven JAN PROEST SCOUTHEIT VAN MAZELANT binnen den tide vors.

inden iersten met xix perden ende met xxv mannen met boghen in den lande van Herpen enen dach geleghen om mijnre vrouwen viande te wachten aldaer dat hen van vrienden verboedt was doe verteert iiii gulden

item hier na op enen anderen dach te Gale in den lande van Herpen geleghen nae mijnre vrouwen viande met ix perden ende metten vorsteren doe verteert ii gulden

item doe die HERTOGHE VAN DEN BERGHE ende die andere heren van den RADE VAN BRABANT op die dachvaert reden tot Ravensteijn doen op der heiden gehauden bi bevele des scoutheit van den Bosch met xiiii perden om die straet te veelghen doe verteert iiii gulden

item noch op enen anderen tijt doe mij die scoutheit van den Bosch ontboet dat ic by sinen gesellen in den lande van Herpen riden soude op die Hoeven doe daer gereden met xviiii perden verteert ii gulden

iten noch op enen anderen tijt bides scoutheit gesellen op Henxthovel in den lande van Herpen met xi perden gereden onse viande te wachten doen verteert ii gulden

item des andeen dages daer na bi bevele des scoutheit in den lande van Meghen gereden met viii perden ende met lxx ander mannen te voet om onse viande te wachten aldaer doe verteert vi gulden

item als die HEER VAN LINTEL die HEER VAN BOERZENAEL/BOERZEVAEL andere heren ende goede lude die noch gevanghen sijn die ic geleedt heb dicwijl met goeden luden ende metten vorsteren daer om verteert iii gulden

item doen my mijn heer die scoutheit gesent had tot HERMAN VAN EYLE doe met iiii perden tot hem over die Maze ghereden doe verteert i gulden

item tot twee resen (vgl. reisen = keren) ii boden gewent tot CRANENBORCH bi bevele des scoutheit den boden voer hoeren loen i gulden

item tot onsen vrinden in den lande van Kuyc gesendt bi bevele des scoutheit iiii resen den boden voer hoeren loen ij gulden






item enen vrient van verbodinghen gegeven i gulden iiii placken

Summa xxviiij gulden iiii placken

==============================================================


012.1.4.8


OPMERKING:
bij de geldbedragen is vermoedelijk een foutieve interpretatie gegeven ten aanzien van iii qr. .....bedoeld zal hier zijn een afkorting van quartier/quarter i.p.v. groten.


Dit is utgheven DIRCS LUWEN SCOUTHEIT IN PEDELANT binnen den tide vors.

inden iersten gereden tot Heeze ende tot Leende bi bevele des scoutheit om die besuekers van der bede te veelghen verteert aldaer iii gulden

item bi bevele des scoutheit DIRC gehauden met sinen gesellen ende met des scoutheit gesellen tot Uden bi des PERSOENS huys op mijnre vrouwen viande te verwachten verteert ii gulden

item des anderen dages daer na metten selven gesellen tot Erpe gehauden verteert iiii gulden

item noch bi bevele des scoutheit gehauden met xiiii perden verteert iiiij gulden

iten in die Antwerpsche marct noch gehauden op HUBRECHT VAN GOEBERDINGHEN twe nacht ende ii dage verteert vj gulden

item WELTEKEN die tot Lieshout een wijf vercrechtichde ende verdarf x dage gehauden om dat men wachte na dien SCOUTHEIT VAN DEN BOSCH die tot dier tijt in Brabant was iij gulden

item den hangdief van WELTEKEN ende van enen anderen geheiten HANNEKEN VAN WEL iii gulden

item CLAES VAN AUDEN BASTAERT van cost die hi te Wetten dede daer hi gevanghen was ende soe onderwegen dien tot Os voerden iiiij gulden

item geleghen tot Someren bibevele des scoutheit van den Bosch beginnende na onser lieven vrouwen dach assumpcio desgoensdages doe die JONCHEER VAN HEYNSBERCH viant was durende xxxiiii dage met mijnrevrouwen mannen ende dienstmannen verteert lxii gulden iiii placken





item noch geleghen tot Someren beghinnende des anderen dages na Sente Bertholomeusdach durende ix dage lanc verteert xlvii gulden iii gr. [groten of quart(i)er ?]

item noch tot Someren geleghen beghinnende opten vierden dach van september durende tot Sente Matheus avont toe sijn xvii dage verteert xxiii gulden iii quarter (?)

item noch bi bevele des scoutheit van den Bosch tot Someren geleghen verteert xxii gulden iii qr.

Summa clxxxv gulden xii placken

============================================================

012.1.4.9

Dit is utgheven JANS VAN DOMMELEN SCOUTHEIT VAN KEMPELANT binnen den tide vors.

inden iersten doen die JONCHEER VAN HEYNSBERCH mijnre vrouwen ontseit had Jan daer teghen geleghen tot Eyke ende daer omtrent om die palen te hoeden metten mannen ende dienstmannen onder hem geseten geleghen iii weken lanc verteerde daer mede lj gulden

item tot Eersel van enen dieve daer over gericht waert den hangdieve van sinen cost ende loen ii gulden

item tot Beerze den hangdieve van enen man te graven voer sinen cost ende loen ii gulden

item waert Jan verboedt op die Antwerpsche marct dat HUBRECHT VAN GOEBERDINGHEN int lant weer daer op gehauden ii dage met x perden verteert iii gulden

Summa lviij gulden

Dit is utgheven HEINEN VAN EEL SCOUTHEIT VAN OESTERWIJC binnen den tide vors.

item HEIN bi bevele HEREN HENRICS SCOUTHEIT VAN DEN BOSCH tot Os geleghen met xx perden metten mannen ende dienstmannen uut sinen ampt doe die JONCHEER VAN HEYNSBERGHE mijnre vrouwen ontseit had om die palen helpen te verweren x dage lanc verteerden xlvi gulden

item HEIN int lant van Hoesden gereden bi bevele mijnre vrouwen brieve BEERNT HOUTAPPEL in een leen te setten met mijnre vrouwen mannen verteerde vi gulden

item doe die van Goerichem DIRXKEN PROETSSOEN vinghen binnen mijnre vrouwen palen dien na gevolgt te Waelwijc ende daer dede besetten doer mesdadighe lude ende des anderen dages weder om gereden aldaer te versuecken of men si hem hedde willen leveren tot mijnre vrouwen behoef daer om verteert viii gulden


item van mijnre vrouwen cost tot Oesterwijc gedaen omtrent halfvasten geliker die cedulen begripen die voer mijnre vrouwen HOVEMEESTEREN gerekent sijn lxxv gulden minus v labay

Summa cxxix gulden

=============================================================

012.1.4.10

summa van alder onderscoutheit utgheven x C viii gulden
Summa summarum van aldes HOEGENSCOUTHEIT utgheven ende sijnre gesellen iii M vii C xlvii gulden i labay
Summa van alden ontfaen ii M vii C lxxv gulden iii placken
Rest - blijft mijn vrouwen den scoutheit ende sinen ghesellen sculdich ix C lxxii gulden 
item van den reste sinre lesten rekeninghe ghedaen xii in julio lxxxix  xv C lxxxiii gulden xxv placken
Summa van al dat mijn vrouwe sculdich blijft den scoutheit ende sinen ghesellen tot nu toe ii M v C lvi gulden [2556] alle voerledenen resten mede gherekent minus vii placken

==============================================================

012.1.4.11

jaer eyndende Johannis xiii C xc [1390]
onderste boven in een jonger handschrift: scoutet de Bois le Duc 1389 - 1390
stempel 2788 potloodnotitie 2788 en etiket afgescheurd.

==============================================================

012.1.4.12

kopie van 1.4.10 alleen nu omgekeerd!

==============================================================

             EINDE VAN DIT INVENTARISNUMMER

==============================================================




 
